stanford-oval/wikipedia huggingface dataset:
ג'ואיש ויק

| --- | --- |
 תדירות:  שבועון 
 פורמט:  ברודשיט 
 מערכת:  ניו יורק 
 www.thejewishweek.com
 
ג'ואיש ויק (The Jewish Week; "השבוע היהודי") הוא שבועון קהילתי עצמאי, המיועד לקהילה היהודית באזור המטרופוליני של העיר ניו יורק. השבועון מפרסם חדשות הנוגעות לקהילה היהודית בניו יורק. במרץ 2016 הכריז העיתון על שיתוף פעולה עם העיתון המקוון "Times of Israel". ומאוחר יותר באותה שנה, רכש "ג'ואיש ויק" את "ניו ג'רזי ג'ואיש ניוז". בחודש יולי 2020 הפסיקה הפצתו המודפסת של השבועון ומאז הוא יוצא במתכונת דיגיטלית בלבד. בינואר 2021 נרכש על ידי 'סבנטי פייסס מדיה'.
צוות המערכת

גארי רוזנבלט היה העורך והמפרסם משנת 1993 עד 2019.
אנדרו סילוו-קרול נכנס לתפקיד בסוף ספטמבר 2018. רוזנבלט המשיך לכתוב בעיתון ולהיות מעורב בכמה מהפרויקטים החינוכיים.
פרסים

בשנת 2016 העפיל "ג'ואיש ויק" לגמר הפרסים של מועדון הדדליין, הסניף הניו יורקי של אגודת העיתונאים המקצועיים, על הסדרה שלו בנושא המאבק לשיפור החינוך החילוני בבתי ספר חסידיים. הסדרה נעשתה בשותפות עם WNYC.
בשנת 2000 זכו רוזנבלט והעיתון במדליית קייסי לעיתונאות ראויה לשבח ממרכז העיתונאות לילדים ומשפחות על הסיפור "תמימות גנובה", דו"ח תחקיר שחשף טענות על עשרות שנים של התעללות בילדים על ידי מנהיג תנועת נוער ומנהל בתיכון, ברוך לנר. הסיפור ספג ביקורת מצד חלק מהקהילה האורתודוקסית על היותו "רכילות זדונית".
הערות שוליים

1 2  "Paper Seen as Villain in Abuse Accusations Against Rabbi". New York Times. 10 ביולי 2000. נבדק ב-29 ביוני 2011. {{cite news}}:  (עזרה)
↑  "Jewish Week To Partner With Times Of Israel". The Jewish Week. 22 במרץ 2016. נבדק ב-24 בינואר 2017. {{cite web}}:  (עזרה)
↑  Report, Staff. "Jewish Week Media Group To Publish N.J. Jewish News". נבדק ב-2019-02-18.
↑  Tracy, Marc (2019-08-01). "At The Jewish Week, a Rare Changing of the Guard". The New York Times (באנגלית אמריקאית). ISSN 0362-4331. נבדק ב-2020-04-03.
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
אסבל קיפרופ

אסבל קיפרופ (נולד ב-30 ביוני 1989) הוא אתלט קנייתי. הוא אלוף אולימפי (בייג'ינג 2008) ושלוש פעמים ברציפות אלוף עולם (טגו 2011, מוסקבה 2013, בייג'ינג 2015) בריצת 1500 מטר.
ביוגרפיה

קיפרופ נולד במערב קניה, אביו היה אתלט שייצג את קניה בריצות למרחקים בינוניים. ב-2007 זכה במדליית זהב בריצת 8 ק"מ בקטגוריית נוער, באליפות העולם במרוצי שדה שהתקיימה במומבסה. באותה שנה סיים במקום הרביעי בריצת 1500 מטר, באליפות העולם באתלטיקה שהתקיימה באוסקה, בתוצאה של 3:35.24 דקות.
ב-2008 סיים במקום הרביעי בריצת 1500 מטר באליפות אפריקה באתלטיקה וזכה במדליית ארד בריצת 800 מטר. בתחרויות ליגת הזהב באותה שנה זכה במקום הראשון ברומא ובמקום השני בפריז בריצת 1500 מטר. הוא ייצג את קניה באולימפיאדת בייג'ינג וסיים שני אחרי רשיד רמזי בתוצאה של 3:33.11 דקות. בעקבות הרשעתו של רמזי בשימוש בסמים במהלך התחרות, נשללה ממנו המדליה והוענקה לקיפרופ בנובמבר 2009.
האליפות העולם באתלטיקה 2009 סיים קיפרופ במקום הרביעי בריצת 1500 מטר ולא העפיל לגמר בריצת 800 מטר. בתחרויות ליגת הזהב ב-2009 ניצח בריצת 1500 מטר ברומא וסיים שלישי בציריך.
ב-2010 זכה במדליית זהב באליפות אפריקה בניירובי בריצת 1500 מטר, כשהוא קובע שיא אליפות חדש בתוצאה של 3:36.19 דקות. באותה שנה זכה בתחרות ליגת היהלום כשניצח בתחרויות ריצת המייל ו-1500 מטר ביוג'ין, באוסלו ובגייטסהד וסיים שני בשאנגחאי. כמו כן סיים שני בתחרות ריצת 800 מטר ברומא.
ב-2011 זכה באליפות העולם באתלטיקה שהתקיימה בטגו בתוצאה של 3:35.69 דקות. בתחרויות ליגת היהלום ניצח בריצת 1500 מטר באוסלו וסיים שני בשנגחאי, פריז וסטוקהולם. בריצת 800 מטר זכה בדוחה.
ב-2012 זכה בתחרויות ליגת היהלום ביוג'ין, אוסלו ומונקו (ריצות מייל ו-1500 מטר) וסיים שני בדוחה. בתחרות במונקו קבע בריצת 1500 מטר תוצאה של 3:28.88 דקות, שיא אישי שדירג אותו חמישי בכל הזמנים. באולימפיאדת לונדון סיים במקום ה-12 בלבד.
במסגרת ליגת היהלום שנערכה במונקו ב-19 ביולי 2013 קבע קיפרופ בריצת 1500 מטר, שיא אישי חדש של 3:27:72 דקות.
באליפות העולם באתלטיקה שהתקיימה ב-2013 במוסקבה זכה קיפרופ במדליית זהב בריצת 1500 מטר, בתוצאה של 3:36.28 דקות, לפני מתיו צנטרוביץ' מארצות הברית (3:36.78 דקות) ויוהאן קרוניה מדרום אפריקה (3:36.83 דקות)
בתחרות ליגת היהלום במונקו ביולי 2015 ניצח בריצת 1500 מטר ושיפר את שיאו האישי ל 3:26.69 דקות. הוא מדורג במקום השלישי בכל הזמנים ריצה זו.
באליפות העולם ב-2015 שהתקיימה בבייג'ינג זכה במדליית זהב בריצת 1500 מטר בפעם השלישית ברציפות בתוצאה של 3.34.40 דקות. באולימפיאדת ריו דה ז'ניירו (2016) סיים במקום השישי בתוצאה של 3:50.87 דקות. באליפות העולם באתלטיקה 2017 לא הצליח לשמור על תוארו וסיים במקום התשיעי בתוצאה של 3:37.24 דקות.
ביוגרפיה > אמרוץ

אסבל קיפרופ נודע כמי שנלחם בשימוש בחומרים ממריצים באתלטיקה, ואף דרש להחמיר את העונשים למי שנתפס.
בנובמבר 2017 נמצא שהשתמש ב-EPO לשיפור הביצועים. לטענתו, הבודקים ביקשו ממנו כסף, ומפני שהוא לא נתן להם מספיק, הם החליטו "להעניש" אותו ולפגוע בדגימות שמסר. בנוסף, הוא טוען כי אין סיבה שסם מסוג זה ימצא בגופו בחודש נובמבר, מפני שסם זה לא עוזר לטווח הארוך, אלא רק לזמן קצר, ואין סיבה שישתמש בו בתקופה הזו בשנה, בה אין תחרויות. באפריל 2019 החליטה התאחדות האתלטיקה הבינלאומית להשעותו לארבע שנים, כשכל התוצאות שהשיג מ-27 בנובמבר 2017 ועד לתאריך ההשעיה בוטלו.
הערות שוליים

↑  דירוג רצי 1500 מטר בכל הזמנים, אתר התאחדות האתלטיקה הבינלאומית
↑  כתבה על קיפרופ באתר BBC
↑  קיפרופ מכחיש וטוען שייתכן שנסחט באתר IOL
↑  ynet ספורט, האלוף האולימפי לשעבר הושעה לארבע שנים, באתר ynet, 20 באפריל 2019
| --- | --- |
בקרת זהויות :  World Athletics: 14208403
דריילון ברנס

| --- | --- |

 לידה:  11 באפריל 1985 (בן 39) מילווקי שבוויסקונסין
 עמדה:  קלע
 גובה:  1.94 מטר
 מכללה:  דה פול
 קבוצות כשחקן
 2008-2009   2011-:  אליצור קריית אתא אליצור יבנה
 
דריילון ברנס (באנגלית: Draelon Burns; נולד ב-11 באפריל 1985 במילווקי, ויסקונסין) הוא כדורסלן אמריקאי המשחק בעמדת הקלע ומתנשא לגובה 1.94 מטר.
קריירה

ברנס שיחק באוניברסיטת דה פול במשך ארבע עונות. בעונתו הרביעית והאחרונה במכללה העמיד ממוצעים של 17.6 נקודות, 3.4 ריבאונדים, 2.5 אסיסטים ו-1.6 חטיפות למשחק, כולל שיא מכללה של 8 מ-8 מטווח 3 הנקודות במשחק אחד.
בספטמבר 2008 חתם ברנס באליצור קריית אתא מליגת העל הישראלית, במדיה העמיד ממוצעים של 15.7 נקודות, 3.2 ריב', 2.3 אס' ו-2.2 חט' בכ-30 דקות למשחק בעונה הסדירה ו-8.7 נקודות, 3 ריב', 2.3 אס' ו-2 חט' בכ-25.7 דקות למשחק בפלייאוף. עם זאת קבוצתו ירדה לליגת הלאומית בסיום העונה.
בחודש יולי 2011 חתם ברנס בקבוצת אליצור יבנה.
הערות שוליים

1 2  שלומי פרי, זר שלישי לקריית אתא, 08.09.08, אתר ספסל
↑  דריילון ברנס, סטטיסטיקה אישית, עונת 2008-09, אתר מנהלת ליגת העל
Temple Run

| --- | --- |

לוגו המשחק
 כללי
 תאריך הוצאה:  iOS 4 באוגוסט 2011 Android 27 במרץ 2012
 סוגה:  משחק ריצה אינסופית
 פיתוח:  אולפני Imangi
 הוצאה לאור:  אולפני Imangi 
 ארץ מקור:  ארצות הברית 
 שפות:  אנגלית 
 הפצה:  אולפני Imangi
 סדרה:  Temple Run 
 דרישות תוכנה
 גרסה:  1.6.1 iOS 1.0.5 ‏Android
 מנוע משחק:  יוניטי 
 מצבי משחק:  שחקן יחיד
 דירוג:  ESRB: E   +‏אפל: 9 Google: Low Maturity
 פלטפורמות:  iOS, Android ,Windows Phone
 מדיה:  הורדה
 
צילום מסך של המשחק
Temple Run (בתרגום חופשי לעברית: ריצת המקדש) הוא משחק שפותח על ידי אולפני Imangi שמושבם בראלי, צפון קרוליינה, ארצות הברית. המשחק סובב סביב חוקרים המנסים לגנוב חפצים ממקדש אצטקי, דבר שגורם להם להיות נרדפים על ידי הקופים המגנים על המקדש. השחקן שולט בחוקרים עם כמה מחוות מסך מגע פשוטות וכן בעזרת הטיית המכשיר. מטרת המשחק הוא לרוץ כמה שיותר רחוק ולקבל כמה שיותר נקודות מבלי "להיאכל" על ידי הקופים, להישרף, ליפול למים או לפגוע בעצים. המשחק זמין כאפליקציה עבור מכשירי iOS - האייפוד טאץ', האייפון האייפד, וכן מ-27 במרץ 2012 גם למכשירי אנדרואיד.
מהלך המשחק

במשחק, בו אין רמות או קו סיום, מטרת המשחק היא לרוץ כמה שיותר רחוק על ידי הימנעות ממכשולים. את המכשולים ניתן לעבור באמצעות מחווה מלמטה למעלה (קפיצה), מלמעלה למטה (התכופפות) או ימינה או שמאלה (פנייה). בעוד השחקן לא נפסל, השחקן ימשיך להיות נרדף על ידי הקופים. תוך כדי משחק, השחקן יכול להטות את המכשיר שלו שמאלה או ימינה כדי לאסוף מטבעות. מטבעות אלה הם בעיקר בצורת יהלומים צהובים (בשויי מטבע אחד), אבל גם בצבע אדום או כחול (בשויי 2 מטבעות ו-3 מטבעות, בהתאמה). השחקנים גם נתקלים בפריטי בונוס בזמן הריצה שלהם. השחקן מקבל נקודות בהתאם למרחק שעבר. הוא גם מקבל נקודות בעת שהוא אוסף כסף או בונוסים.
שיפורים

במהלך המשחק ניתן לקנות הטבות שונות תמורות הכסף במשחק - חוקרים אחרים (מחליף את הדמות שאותה משחק השחקן), בונוסים עזרים או טפטים.
שיפורים > החוקרים

לדמויות השונות אין הבדלים ב"יכולות" שלהם, אלא רק במראותיהם ובקולותיהם.
בסך הכול יש 7 חוקרים אפשריים:
גיא דנג'רס (Guy Dangerous), הרפתקן
סקרלט פוקס (Scarlett Fox), אומנית בריחה
בארי בונס (Barry Bones), שוטר עירוני
קארמה לי (Karma Lee), אישה מהמזרח הרחוק
מונטנה סמית (Montana Smith), הרפתקן
פרנסיסקו מונטויה (Francisco Montoya), כובש ארצות ספרדי
זאק וונדר (Zack Wonder), שחקן פוטבול
שיפורים > בונוסים

בסך הכול יש 5 בונוסים אפשריים. הבונוסים מופיעים במהלך המשחק. את כל בונוס ניתן לשפר עד 4 פעמים (לא כולל הפעם שבו קונים את הבונוס).
הבונוסים הם:
מגה-מטבע - בעת אספתו מביא מטבעות רבים (אחרי השיפור האחרון מביא 150 מטבעות-כסף בכל פעם).
כסף-מגנט - בעת אספתו "ממגנט" החוקר את המטבעות. במהלך השיפורים הבאים גם מכפיל את שווי המטבעות שהחוקר אוסף, עד פי שלושה בשיפור האחרון. הבונוס מוגבל בזמן.
בלתי-נראה - בעת אספתו, למשך זמן מה, החוקר עובר את כל המכשולים ללא צורך לעשות מאומה, למעט לפנות ימינה ושמאלה בעת הצורך.
כוח - החוקר רץ במהירות גבוהה במשך זמן מה, ללא צורך להיזהר מהמכשולים. בעת השיפור האחרון החוקר רץ 750 מטרים מעת אספת הבונוס.
מטבעות בעלי שווי גבוה - החל מקניית בונוס זה החוקר יכול לאסוף מטבעות אדומים (בשווי 2 מטבעות רגילים). במהלך השיפורים הוא יכול גם לאסוף מטבעות כחולים (בשווי 3 מטבעות רגילים) וכן להתחיל לאסוף אותם כאשר עבר מרחק קטן יותר. בעת השיפור האחרון, החוקר יכול לאסוף את כל שלושת המטבעות, כאשר את המטבע האדום החל משרץ מרחק של 1,000 מטרים ואת הכחול החל משעבר מרחק של 2,000 מטרים בלבד.
שיפורים > עזרים

ניתן גם לרכוש מספר "עזרים" בחנות המשחק. עזרים אלו מועילים כדי להגיע למרחק רב יותר ולקבל יותר נקודות.
כנפיים פשוטות - כשלוחצים פעמיים על המסך, אם קנה השחקן כנפיים פשוטות, החוקר שם כנפיים, הנותנות לו שני חיים במקום אחד בלבד. הכנפיים מוגבלות בזמן. מעת סיום זמן הכנפיים (אם בעקבות פסילה ואם עקב תום זמנם) במשך זמן מה לא ניתן לשים כנפיים חדשות.
כנפי זהב - בניגוד לכנפיים פשוטות, כנפי זהב אינם מוגבלות בזמן וניתן להשתמש בהן רק בתחילת המשחק.
מהירות - בדומה לבונוס הכוח, העזר גורם לחוקר לרוץ במהירות גבוהה ללא מאמץ מידי המשחק. את העזר ניתן להפעיל בתחילת המשחק בלבד. יש שני סוגי עזרים כאלו - האחד למרחק 1,000 מטרים והאחר למרחק 2,500 מטרים.
שיפורים > טפטים

ניתן גם לרכוש "טפטים" של המשחק - רקעים למכשיר האייפון, האייפד, האייפוד טאץ' ומכשיר האנדרואיד, בחנות המשחק.
פופולריות

בחנות App Store, המשחק היה אחד מ-50 האפליקציות המורדות ביותר בדצמבר 2011, ובסופו של דבר עלה המשחק למקום הראשון באפליקציות ה-iOS החינמיות לזמן מה. הוא גם דורג במקומות גבוהים בדירוג ה-"top grossing iOS app". כאשר Temple Run שוחרר לאנדרואיד, הוא הורד יותר ממיליון פעמים בתוך פחות משלושה ימים. המשחק עצמו עלה בעבר 99 סנט, אך כעת הוא יישום חינמי, ובמקום זאת מסתמכת החברה על רכישות במשחק תמורת כסף אמיתי.
משחקים נוספים בסדרה

| --- | --- |

שני הלוגואים למשחקים
משחקים נוספים בסדרה > ריצת המקדש: אמיצה

ביוני 2012, פורסם כי אולפני דיסני חברו ל-Imangi Studios על מנת להפיץ את הסרט אמיצה באמצעות סדרת Temple Run. המשחק יצא לאור ב-14 ביוני 2012. המשחק עצמו דומה ל-Temple Run, אך נעשו בו שינויים אחדים:
ניתן לשחק רק את מרידה, השחקנית הראשית בסרט.
האויב שרודף אחרי מרידה הוא דוב אכזרי בשם מורדו.
ניתן לקלוע בחץ וקשת תוך כדי הריצה.
כשהשחקן תופס אור תעתועים, הוא מועבר לעולם אפל-מקביל והוא צריך לתפוס כמה שיותר אניצים זוהרים.
משחקים נוספים בסדרה > ריצת המקדש: אוז

אולפני דיסני חברו פעם נוספת ל-Imangi Studios על מנת לפרסם את הסרט ארץ אוז באמצעות הסדרה; המשחק יצא לאור ב-27 בפברואר 2013 עם שינויים קלים:
ניתן לשחק רק את אוסקר דיגס, הדמות הראשית בסרט.
האויב שרודף אחרי אוסקר הם הבבונים המעופפים של המכשפה הרעה מהמזרח.
בחלק מהפניות, המסלול מתפתל ימינה, שמאלה, למעלה ולמטה.
ניתן לטפס על הכדור פורח של אוסקר ולעוף עליו במשך מספר שניות.
נוספו מכשולים חדשים כגון: אבני ברקת, פרחים נושכים וקברים מתמוטטים.
הערות שוליים

↑  Imangi Studios
↑  Anndrew Vacca last updated, Temple Run for Android to be released on March 27, Android Central, ‏2012-03-06 (באנגלית)
הרברטס צוקורס

| --- | --- |

הרברטס צוקורס במדי הצבא הלטבי בשנת 1934
 לידה:  17 במאי 1900 לייפאיה, האימפריה הרוסית 
 נהרג:  23 בפברואר 1965 (בגיל 64) מונטווידאו, אורוגוואי 
 מדינה:  לטביה 
 פרסים והוקרה
 עיטור שלושת הכוכבים 
 
הרברטס צוקורס (בלטבית: Herberts Cukurs‏; 17 במאי 1900, לייפאיה, לטביה – 23 בפברואר 1965, מונטווידאו, אורוגוואי) היה פושע מלחמה וטייס לטבי, ממשתפי הפעולה עם השלטון הנאצי. בעקבות פעילותו בזמן כיבוש לטביה, בין השנים 1941 ל-1944, הוא נודע בכינויים "הקצב מריגה", "התליין מריגה".
בשנות השלושים התפרסם כטייס נועז. בתקופת הכיבוש הנאצי בלטביה הצטרף לסיירת הקומנדו של ויקטורס אראייס, אשר הייתה מעורבת ברצח יהודי לטביה בזמן השואה, ומילא תפקיד ראשי בזוועות שבוצעו בגטו ריגה ובטבח יער רומבולה. לאחר המלחמה נמלט לברזיל. הוא נהרג בהתנקשות על ידי סוכני מוסד באורוגוואי ב-1965.
קורות חייו

צוקורס סיים בית ספר עממי בלייפאיה וסולק מתנועת הנוער הסוציאל-דמוקרטית הלטבית בעוון פעילות שמאלנית-קיצונית.[דרוש מקור] לאחר מכן הצטרף לכוחות הלוחמים במלחמת העצמאות הלטבית.
הוא עבר הכשרה כקצין וסיים את בית הספר לטיסה. עד שנת 1927 שירת כטייס ואז הודח מתפקידו בגלל התנהגות בלתי-הולמת. לאחר מכן עבד כנהג מונית.
קורות חייו > חלוץ התעופה

צוקורס היה טייס ובונה מטוסים במקצועו. במרץ 1933 יצא לטיסה במטוס דו-כנפי שהרכיב בעצמו מריגה לגמביה שבמערב אפריקה.
בזכות טיסה זו, שדווחה בהרחבה בתקשורת הלטבית, זכה לפופולריות רבה בלטביה ואף הוענק לו עיטור הוקרה ממלכתי. לאחר מכן הוא הוחזר לשירות בחיל האוויר הלטבי. אולם, במהלך לימודי תורת התעופה, אותם נאלץ להשלים, התברר שהיה בעל השכלה כללית ירודה ונאלץ לקחת שיעורים פרטיים אצל סטודנט יהודי, שבפניו הביע השקפות אנטישמיות.
בשנת 1937 אף עבר מסלול של 45,000 ק"מ בטיסה דרך רוסיה, יפן, סין והודו.
לפני מלחמת העולם השנייה התחבר עם יהודים ואף ביקר בארץ ישראל וחזר מלא התפעלות מהמפעל הציוני, הופיע לפני קהל והרצה על רשמיו מארץ ישראל.
הודות לטיסות למרחקים ארוכים שערך זכה אף לכינוי "לינדברג הלטבי".
קורות חייו > במלחמת העולם השנייה

בשנת 1941, בעת שלטביה הייתה תחת הכיבוש הנאצי, חל בצוקורס שינוי קיצוני, והוא הצטרף לקומנדו ארייס הידוע לשמצה, שהייתה אחראית למספר רב של פשעי מלחמה בזמן השואה בלטביה והפך לרוצחם הסדיסטי והאכזר ביותר של יהודי ריגה. על פי עדויות מהתקופה, צוקורס מילא תפקיד ראשי בזוועות שבוצעו בגטו ריגה ובטבח יער רומבולה. הוא גם השתתף בשריפת בתי הכנסת בריגה, כאשר באחד המקרים נעל עשרות יהודים בתוך בית הכנסת ברחוב סטאבו, לפני שהעלה אותו באש על יושביו. על פי עדויות, נהגו צוקורס ופקודיו לדחוף ילדים יהודים מגגות מבנים ולירות בהם במהלך נפילתם.
לאחר מותו בשנת 1965 העריך המגזין "טיים" שצוקורס היה אחראי ישירות לרצח של יותר מ-13,000 איש, ופיקח על רציחתם של כ-30,000 אחרים.
קורות חייו > לאחר המלחמה

לקראת סיום המלחמה ברח צוקורס לגרמניה ביחד עם נסיגת הכוחות הגרמנים, ומשם הצליח להימלט לברזיל. שמו עלה מספר פעמים בזמן משפטי נירנברג, שם הוזכר כפושע נאצי אכזרי, אך מכיוון שלא ניתן היה לאתרו הוא לא הואשם באופן רשמי. בברזיל פתח עסק של השכרת סירות וטיסות סיור ותענוגות לתיירים. עסקיו של צוקורס לא זכו להצלחה רבה ואורח חייו הכלכלי היה צנוע. הוא הביא עמו יהודייה צעירה בשם מרים קייצנר שעליה הגן בימי המלחמה והיא דברה בשבחו של "המציל" מריגה.
בשלב כלשהו צוקורס זוהה על ידי ניצול שואה מריגה והקהילה היהודית פתחה בהליכים משפטיים כנגדו, אך לא הצליחו להביא למעצרו. גרמניה המערבית פנתה לממשלת ברזיל בדרישת הסגרה, אך פנייתה נדחתה מאחר שצוקורס לא היה אזרח גרמני. צוקורס עבר עם משפחתו למתחם מוגן בסאו פאולו. לאחר שהותקף על ידי צעירים יהודים ובעקבות חטיפת אייכמן קיבל רישיון לשאת אקדח מהמשטרה המקומית.
ניסיונות לטיהור שמו

לאחר נפילת הקומוניזם נעשו בלטביה מספר ניסיונות לטהר את שמו של צוקורס על ידי לאומנים לטבים. בשנת 2004 הוצגה בריגה תערוכה שמתארת את צוקורס כגיבור לאומי ואף הונפקו מעטפות דואר הנושאות את דיוקנו. מדינת ישראל הביעה על כך מחאה חריפה בפני ממשלת לטביה. בתגובה הצהיר שר החוץ הלטבי ש"אנשים אלו (שהנפיקו את המעטפות) אינם מבינים את ההיסטוריה הטראגית של לטביה במלחמת העולם השנייה. צוקורס הוא פושע מלחמה ונדחה כל ניסיון לנקות את שמו".
ראו גם

הנוקמים
לקריאה נוספת

מיכאל בר-זוהר, הנוקמים, לוין אפשטיין, תל אביב, 1969, עמ' 245–251.
"אנטון קינצלה" וגד שמרון, חיסול התליין מריגה - הסיפור המלא על המבצע הישראלי היחיד לחיסול פושע נאצי, הוצאת כתר, 1997.
מיכאל בר-זוהר וניסים משעל, המוסד - המבצעים הגדולים, הוצאת ידיעות ספרים, 2010
רם אורן, סילביה, חייה ומותה של סוכנת מוסד, הוצאת קשת, 2010, עמודים 105–107.
הערות שוליים

1 2  גד שמרון, המוסד והמיתוס, כתר ספרים, 2011, עמ' 106-114
↑  יוסי מלמן ודן רביב, "מלחמות הצללים: המוסד וקהילת המודיעין", הוצאת ידיעות ספרים, 2012, עמוד 131.
↑  מיכאל בר-זהר ונסים משעל - המוסד: המבצעים הגדולים, הוצאת ידיעות אחרונות וספרי חמד, 2010, פרק 10.
↑  אביבה לורי ויוסי מלמן, עזה: מבצע הפינוי הראשון, באתר הארץ, 16 באוגוסט 2005
↑  אורי דן, בין מציאות לתדמית, באתר nrg‏, 9 באוקטובר 2005
↑  יוסי מלמן ודן רביב, "מלחמות הצללים: המוסד וקהילת המודיעין", הוצאת ידיעות ספרים, 2012, עמוד 316.
↑  יוסי מלמן ודן רביב, "מלחמות הצללים: המוסד וקהילת המודיעין", הוצאת ידיעות ספרים, 2012, עמודים 132-133.
↑  נירית אנדרמן, עכבר העיר אונליין, "אקציה" במקום "אקשן", באתר הארץ, 22 באוקטובר 2008
↑  ב-25 במרץ 1965 הבונדסטאג קיבלו את החלטה 96–344 שדחתה את מועד ההתיישנות ל-1970. ב-1969 מועד ההתיישנות נדחה שוב ל-1980 וב-1979 בוטל סעיף ההתיישנות לגבי רצח ורצח עם
| --- | --- |
בקרת זהויות :  NLI: 987007285169205171  GND: 121250725  ISNI: 0000 0000 8191 0225  LCCN: nr97045417  LNB: 000128185  NKC: jx20100723002  SUDOC: 158527755  VIAF: 864615   WorldCat (עם VIAF): 864615
שונסי ברבר

שונסי קמפבל ברבר (באנגלית: Shawnacy Campbell Barber;‏ 27 במאי 1994 – 17 בינואר 2024) היה אתלט קנדי, אלוף העולם (בייג'ינג 2015) בקפיצה במוט.
ביוגרפיה

ברבר נולד בלאס קרוסס שבניו מקסיקו וגדל בעיר זו ובטורונטו שבקנדה. הוא החל להתחרות בקפיצה במוט כנער, וזכה במדליית ארד באליפות העולם באתלטיקה לנוער שנערכה בברצלונה ב-2012.
בשנת 2013 השתתף באליפות העולם שנערכה במוסקבה, אך לא העפיל לשלב הגמר. באוניברסיאדת קאזאן שנערכה באותה שנה סיים במקום ה-11, וכן זכה במדליית זהב במשחקים הפאן-אמריקאיים לנוער שנערכו במדיין ובמדליית כסף במשחקים הפרנקופוניים שנערכו בניס. ב-2014 זכה במדליית ארד במשחקי חבר העמים הבריטי שנערכו בגלאזגו.
במשחקים הפאן-אמריקאיים שנערכו בטורונטו ב-2015 זכה במדליית הזהב והשווה את שיא המשחקים שקבע הקופץ הקובני לאסרו בורחס ארבע שנים קודם לכן - 5.80 מטר. ב-25 ביולי באותה השנה קבע את שיאו האישי, שמהווה גם שיא לאומי קנדי - 5.93 מטר. חודש לאחר מכן רשם את הישג השיא שלו כשהוכתר כאלוף העולם באליפות העולם בבייג'ינג לאחר שקפץ לגובה של 5.90 מטר לפני אלוף העולם היוצא, רפאל הולצדפה מגרמניה (5.90 מטר) ושלושה קופצים שזכו במדליית ארד: רנו לאבילני מצרפת, פאוול וויצ'כובסקי ופיוטר ליסק מפולין (5.80 מטר).
בינואר 2016 עבר גובה של 6.00 מטר בתחרות באולם שנערכה ברינו.
באפריל 2017 יצא מהארון והצהיר בפוסט בפייסבוק שהוא הומוסקסואל.
נפטר ב-17 בינואר 2024.
פולשים מהחלל

| --- | --- |

תמונת מסך
 כללי
 תאריך הוצאה:  1978
 סוגה:  Shoot 'em up
 פיתוח:  Taito Corporation
 הוצאה לאור:  טאיטו 
 ארץ מקור:  יפן 
 הפצה:  Midway
 דרישות תוכנה
 מצבי משחק:  שחקן יחיד
 פלטפורמות:  נינטנדו 64, iOS, משחק ארקייד, Game Boy Color, גיים בוי, Atari 8-bit family, dedicated console, WonderSwan, handheld electronic game, מחשבון, שעון יד, Pelican VG Pocket, PlayStation Portable, פלייסטיישן, אטארי 5200, ספקטרום סינקלייר, Atari 2600, Game Boy Advance, קומודור 64, Microsoft Windows, Nintendo Entertainment System, DOS, MSX, Super Nintendo Entertainment System, משחק מובייל, בפסקה זו רשומה אחת נוספת שטרם תורגמה 
 www.spaceinvaders.net
 
מכונת ארקייד של המשחק
פולשים מהחלל (באנגלית: Space Invaders) הוא משחק ארקייד מבית טאיטו שציין את תחילת עידן משחקי הווידאו ואת תחילת תור הזהב של משחקי הארקייד(אנ').
עם צאתו לשוק בשנת 1978 הפך ללהיט בזכות עליונותו על משחקי מחשב קודמים, שהיו דלי גרפיקה ועם אפשרויות תוכן מועטים יותר. המשחק ריתק צעירים כזקנים אליו. נערכו תחרויות עולם לקביעת אלופי המשחק, ותוצאות השיא נכנסו לספר השיאים של גינס.
תיאור המשחק

ספינות חוצנים מגיחות ממעלה המסך ומטרת השחקן לעצור אותן באמצעות תותח, אותו ניתן להזיז ימינה ושמאלה. בו זמנית יורקים הפולשים פצצות שמאיימות להשמיד את התותח. הפולשים מתקדמים באיטיות לתחתית המסך והופכים מאיימים ומהירים יותר עם הזמן.
לשחקן יש אפשרות להפגע פעמיים אך בפעם השלישית הוא נפסל והמשחק מסתיים. המשחק יסתיים בניצחון אם השחקן מצליח להשמיד את כל הפולשים, והמשחק אף יברך אותו על ש"הציל את האנושות".
מדי פעם עוברת חללית מהירה בראש המסך, ופגיעה מוצלחת בה מעניקה נקודות רבות לשחקן.
בשלב מאוחר יצאה גרסה משופרת של המשחק כשהדמויות לא רק נעות בטור אלא גם "עפות" במסלול לא ליניארי.
השפעות המשחק

בעקבות הפופולריות הרבה של המשחק יצאו גרסאות שונות שלו לפלטפורמות משחק שונות. עם השנים היה ניתן לשחק את המשחק או וריאציה שלו במחשבים האישיים, מכשירים חכמים וקונסולות משחקים. המשחק זכה להמשכים רבים (לא כולם בהפקת Taito המקורית) ואף לגרסאות אשר התבססו על עקרונותיו אך יצרו משחקים מעט שונים. לדוגמה, חברת קוקה-קולה שכרה את יצרנית משחקי המחשב אטארי כדי ליצור משחק בשם Pepsi Invaders ("פולשי הפפסי", על שם מתחרתה של קוקה-קולה) למען עובדיה, אשר שיחקו במשחק וירו בשם המתחרה במקום בצלמיות חייזרים.
וראציות של המשחק ממשיכות לצאת גם בעשור הראשון של המאה ה-21, כגון פלישת התרנגולות (Chicken Invaders), אשר החליף את החייזרים בתרנגולות. האזכורים למשחק המקורי בולטים במיוחד במשחק הרביעי בסדרה, במהלכו נשאב גיבור המשחק לתוך חור שחור ונאלץ להילחם ב-10 גלים של חייזרים בצורת קוביות המייצגים פרודיה על המשחק המקורי.
ראו גם

גלגה
הערות שוליים

↑  http://www.atariage.com/software_page.html?SoftwareLabelID=850
| --- | --- |
בקרת זהויות :  BnF: cb16704582q (data)
ג'ן בוסטיק

| --- | --- |

 לידה:  3 בינואר 1986 (בת 38) פילדלפיה, ארצות הברית 
 מוקד פעילות:  ארצות הברית 
 תקופת הפעילות:  מ-2009 
 מקום לימודים:  מכללת ברקלי למוזיקה, תיכון וקוניה 
 סוגה:  קאנטרי, מוזיקת פופ, מוזיקה נוצרית עכשווית 
 שפה מועדפת:  אנגלית אמריקאית 
 כלי נגינה:  כלי מקלדת 
 jennbostic.com
 
ג'ן בוסטיק (באנגלית: Jenn Bostic; נולדה ב-3 בינואר 1986 בפילדלפיה, היא זמרת-יוצרת אמריקאית בסגנון מוזיקת קאנטרי.
ביוגרפיה

ג'ן בוסטיק נולדה בפילדלפיה וגדלה במינסוטה. אביה היה מוזיקאי ונהרג בתאונת דרכים כאשר ג'ן הייתה בת עשר. מותו של אביה, השפיע מאוד על החלטותיה של בוסטיק להיות מוזיקאית. לאחר סיום בית הספר היא למדה במכללת ברקלי למוזיקה בבוסטון.
לאחר סיום הלימודים ג'ן בוסטיק החלה את הקריירה המוזיקאית והתיישבה בנשוויל. בשנת 2012 היא הוציאה מיני אלבום Change שכלל בין היתר את השיר "Jealous of the Angels". האלבום הראשון שלה Jealous יצא בהמשך השנה וגם הוא כלל את השיר. השיר זכה להצלחה רבה והזמרת זכתה במספר פרסים בתחום מוזיקת קאנטרי. כמו כן הוא זכה להצלחה בבריטניה והושמע רבות ב־BBC.
בשנת 2015 ג'ן בוסטיק הוציאה את האלבום Faithful.
בשנים 2017 ו-2018 ג'ן בוסטיק זכתה בפרסים של איגוד בריטי למוזיקת קאנטרי.
במאי 2018 יצא אלבום נוסף Revival.
Doing All Right

| --- | --- |
 שיר בביצוע קווין
 מתוך האלבום Queen
 יצא לאור:  13 ביולי 1973
 תאריך הקלטה:  יוני – נובמבר 1972
 מקום הקלטה:  טריידנט, לונדון
 סוגה:  פולק רוק, פולק פסיכדלי, בלדת רוק
 שפה:  אנגלית
 איי-סייד:  "Liar"
 אורך:  4:09
 חברת תקליטים:  EMI, אלקטרה
 כתיבה:  בריאן מיי, טים סטאפל
 לחן:  בריאן מיי, טים סטאפל
 הפקה:  רוי תומאס בייקר, ג'ון אנתוני, פרדי מרקיורי, בריאן מיי, רוג'ר טיילור, ג'ון דיקון
 
"Doing All Right" (בתרגום חופשי מאנגלית: "מסתדר" או "(אני) בסדר") היא בלדת רוק שנכתבה על ידי בריאן מיי וטים סטאפל עבור להקת סמייל, בה היו חברים בסוף שנות השישים של המאה העשרים. לאחר שהתפרקה סמייל, הוקלט השיר על ידי להקה אחרת של מיי, קווין. השיר נכלל באלבום הבכורה שלה משנת 1973, Queen, וזה מהווה לרצועה השנייה מתוכו. תשע שנים לאחר מכן, יצא לאור Gettin' Smile, אלבום הבכורה של סמייל, אשר כלל שירים שהקליטה בשנות פעילותה ולא הופצו מעולם. אלבום זה כלל שישה שירים, כאשר הראשון בהם היה "Doing All Right". בשנת 2018 הקליטו חברי סמייל שעבר גרסה חדשה לשיר, וזו הופיעה בסרט הביוגרפי אודות פרדי מרקיורי, רפסודיה בוהמית.
בהופעות

בשנים 1971–1973, טרם פרסומה של הלהקה והוצאת Queen לאור, בוצע השיר 3 פעמים בלבד, כאשר בכל שנה בוצע פעם אחת.
ב-Queen II Tour, סיבוב ההופעות השני של הלהקה, שהתקיים בשנת 1974 וכלל 42 הופעות, בוצע השיר 21 פעמים.
ב-Sheer Heart Attack Tour, סיבוב ההופעות השלישי של הלהקה, שהתקיים בשנים 1974–1975 וכלל 75 הופעות, בוצע השיר 8 פעמים בלבד.
ב-A Night at the Opera Tour, סיבוב ההופעות הרביעי של הלהקה, שהתקיים בשנים 1975–1976 וכלל 78 הופעות, בוצע השיר 77 פעמים.
ב-Summer Gigs 1976, סיבוב ההופעות החמישי של הלהקה, שהתקיים בשנת 1976 וכלל 4 הופעות בלבד, בוצע השיר 3 פעמים.
ב-A Day at the Races Tour, סיבוב ההופעות השישי של הלהקה, שהתקיים בשנת 1977 וכלל 59 הופעות, בוצע השיר 3 פעמים בלבד.
ב-News of the World Tour, סיבוב ההופעות השביעי של הלהקה, שהתקיים בשנים 1977–1978 וכלל 46 הופעות, בוצע השיר 3 פעמים בלבד.
ב-The Rhapsody Tour, סיבוב ההופעות העשרים של הלהקה והחמישי של שיתוף הפעולה קווין+אדם למברט, שהתקיים בשנים 2019–2024 וכלל 109 הופעות, בוצע השיר בגרסה אקוסטית 41 פעמים.
משתתפים

פרדי מרקיורי – זמרה
בריאן מיי – גיטרה, פסנתר, קולות רקע
רוג'ר טיילור – תופים, קולות רקע
ג'ון דיקון – בס